काबुल। अफगानिस्तान की राजधानी काबुल में ओल्ड मॉल बिल्डिंंग के बाहर एक बड़ा धमाका हुआ है, जिसमें कम से कम 95 लोगों के मरने की पुष्टी की गई है। अफगानिस्तान में इस साल का यह सबसे बड़ा हमला माना जा रहा है। अफगान मीडिया के मुताबिक, काबुल शहर में सादारत स्क्वायर में गृह मंत्रालय की पुरानी इमारत के गेट पर एक कार बम धमाका में 151 लोग भी घायल हुए हैं। सभी घायलों को नजदीकी हॉस्पीटल में भर्ती करवाया गया है। अफगानिस्तान सरकार ने कहा है कि आतंकी हमले में हक्कानी नेटवर्क का हाथ है।